Jõgeva bussijaam

pisi|Jõgeva bussijaam
Jõgeva bussijaam on 2009. aastal valminud bussijaam Jõgeva linnas, mille projekteerisid arhitektid Andres Lunge ja Mait Lauri. Varem oli jaam vana rongijaamaga samas vanas majas ning busside peatuskoht oli praegusest asukohast teisel pool raudteed.

Jaamahoone ehitas firma Eviko ja see läks maksma 3,9 miljonit krooni."Jõgevale rajatav puidust ja klaasist bussijaam saab nurgakivi" Tartu Postimees, 9. juuli 2009 Koos sisustusega oli maksumus üle nelja miljoni krooni."Jõgeva bussijaam valmis ettenähtust kuu aega varem" Vooremaa, 7. november 2009

Hoone alumisel korrusel on 40 m² ootesaal, kus on kümne pinki ja kuhu mahub istuma 20 inimest. Samuti on seal tualettruumid ja elektrooniline tabloo busside väljumisaegadega. Teisel korrusel on ruumid bussijuhtidele.

Enne bussijaama valmimist oli Jõgeva linn ainus ilma bussijaamata maakonnakeskus.

Bussijaam pälvis konkursil "Eesti parim puitehitis" 2009 eripreemia liimpuidu kasutamise eest."Jõgeva bussijaam sai liimpuidu kasutamise eripreemia" Vooremaa, 27. november 2009. Ühtlasi sai see maakonna aasta teo auhinna."Jõgevalased pärgasid uhiuue bussijaama aasta teo tiitliga" Tartu Postimees, 22. veebruar 2010.

2012. aastal valmis bussijaama seni välja ehitamata küljele Olerexi teenindusjaam."Jõgevale tuleb uus omanäoline Olerexi teenindusjaam" Vooremaa, 8. detsember 2011

 Viited 

 Välislingid 

 "Jõgeva võib järgmisel aastal saada bussijaama" ERR, 4. detsember 2006
 "Jõgeva bussijaama ehitus takerdus erimeelsuste taha" Tartu Postimees, 12. august 2008
 "Liikumist täis bussijaam" Maakodu, 7. jaanuar 2010 (lehel metsaselts.ee)



Kategooria:Jõgeva
Kategooria:Eesti bussijaamad